Downloaded from MoviesMod.org | Visit & Support
ACEST EPISOD RELATEAZĂ AGRESIUNI SEXUALE,
ABUZURI SEXUALE ASUPRA COPIILOR ȘI ACUZAȚII DE PORNOGRAFIE INFANTILĂ.
SE RECOMANDĂ DISCREȚIA SPECTATORULUI.
Josh Duggar: De ce ați venit aici?
Investigatorul federal: Facem parte dintr-un grup specializat,
care se numește
„Grupul Operativ pentru Infracțiunile pe Internet Împotriva Copiilor”.
Da.
Pe baza unei anchete în curs,
am recuperat de la această adresă IP
un videoclip specific cu pornografie infantilă
și un folder care conține aproximativ 65 de imagini de pornografie infantilă.
Josh Duggar: Bine.
Se întâmplă ceva pe dispozitivele mele?
Investigatorul federal: Da, asta ne-a condus aici.
Josh Duggar: Bine.
HSI a fost în Springdale
ca să ancheteze o firmă asociată cu Josh Duggar.
Am vorbit cu fratele meu și mi-a zis:
„E un fost pușcăriaș care muncea la magazinul lui auto,
„o să fie bine.”
DEANNA DUGGAR SORA LUI JIM BOB DUGGAR
„O să treacă. Nu e nimic adevărat.”
Câte lucruri nu fac copiii când părinții nu sunt prin preajmă!
Știți acel verset care spune:
„Un copil lăsat de capul lui își face mama de rușine”?
E foarte adevărat.
Jurnaliștii de la The Sun au apărut la ușa noastră:
„E adevărat că fratele tău o să fie arestat?”
Am spus: „Nu vreau să comentez.”
ULTIMELE ȘTIRI CANALUL FOX NEWS
Josh Duggar, vedeta reality-show-ului
19 and Counting,
a fost arestat de șerifii federali.
Acuzații îngrijorătoare împotriva unui membru al familiei Duggar.
Nu îmi venea să cred ce se auzea la știri.
Am zis: „Parcă am fi în Zona crepusculară.”
Josh Duggar e acuzat de descărcare și posesie de pornografie infantilă.
Are două acuzații de primire și de posesie de pornografie infantilă.
Dle Duggar, ați descărcat pornografie infantilă pe computer?
Nu a spus nimic presei.
S-a suit într-un SUV negru care îl aștepta și a plecat.
Un purtător de cuvânt al TLC
a declarat pentru ET că rețeaua nu va continua
cu reality-show-ul familiei Duggar.
E un simbol al răului. Nu cred că există ceva mai rău.
De ochii lumii SECRETELE FAMILIEI DUGGAR
NORD-VESTUL STATULUI ARKANSAS
Bobye a spus: „Jim, avem musafiri de la Siguranța Națională.”
Au spus: „Dle Holt, știți de ce suntem aici.”
JIM HOLT - BOBYE HOLT PRIETENII FAMILIEI DUGGAR
A spus: „E vorba despre Josh Duggar.”
Au zis că nu e vorba despre trecutul lui.
CHAMPION MOTORCARS VÂNZARE CU AMĂNUNTUL
Era ceva diferit.
I-am scris un mesaj lui Josh:
„Aud tot felul de zvonuri. Sunt adevărate?”
A zis: „Sigur că nu, mai ales așa ceva.”
Familia Duggar a făcut o declarație: „În ceea ce privește orice investigație,
„din câte știm, niciun membru al familiei noastre nu este vizat.”
În ziua în care familia noastră a făcut declarația,
știm că familia știa
că Josh este anchetat pentru pornografie infantilă,
adică știau asta când au făcut declarația.
Da, puteai păcăli publicul, dar,
dacă era ceva adevărat, lumea avea să-și dea seama.
Cred că eram curioși ce se va petrece și voiam să știm adevărul.
PRIMA ZI DE MĂRTURII ÎN PROCESUL LUI JOSHUA DUGGAR
Azi a început depunerea mărturiilor în procesul lui Josh Duggar.
După declarațiile de deschidere,
procurorii au arătat juriului un computer
găsit la magazinul auto al lui Duggar.
Întreaga comunitate FundieSnark era interesată, desigur, de această poveste,
iar eu am urmărit-o.
Procuratura a reușit să indice
fiecare dată când Josh a descărcat aceste imagini.
JEN SUTPHIN CREATOARE YOUTUBE, FUNDIE FRIDAYS
Au putut indica momentul precis.
Agentul spune că Duggar avea pe computer un program numit Covenant Eyes,
pe care agentul l-a numit „software de supraveghere”.
Cu Covenant Eyes câștig lupta împotriva pornografiei în fiecare zi.
Covenant Eyes face rapoarte cu toate site-urile pe care ai fost
și le trimite unui tovarăș întru responsabilitate.
În timp ce partea pentru public a computerului
părea să fie alocată afacerilor,
hard diskul avea două partiții.
Josh a fost mereu priceput la tehnologie.
El ar fi fost singurul care să știe
cum să ocolească software-ul Covenant Eyes.
Agentul a descris imaginile ca fiind printre primele cinci
dintre cele mai oribile pe care le examinase vreodată.
Lucrurile la care se uita
și lucrurile care îi provocau plăcere...
AMY KING VERIȘOARA COPIILOR DUGGAR
... îmi sfâșie sufletul.
A fost oribil, pentru că uneori simți că ai dat greș.
Am fi putut face mai mult?
Când un prieten face lucruri atât de oribile
și atât de malefice,
te doare foarte tare. De asta plâng.
Păreau niște oameni atât de buni!
O familie atât de drăguță!
Din emisiune păreau perfecți.
Totul era mereu strălucitor și senin.
Chiar cred că lumea i-a pus pe un piedestal.
Dar știm sigur că exista multă suferință
pe care trebuiau s-o mascheze.
Trebuie să fie fericiți tot timpul.
Nu pot arăta niciodată emoții adevărate.
Nu pot vorbi despre ceea ce au în suflet.
Nu vă puteți săruta, dar vă puteți ține de mână.
- Da. - Primul vostru sărut...
- Ne sărutăm noi. - Ne sărutăm noi.
Dacă vreți să vă sărutați, spuneți-ne și ne sărutăm noi.
L-am pregătit în toți acești ani pentru acest moment.
Și sunt încântată de viitorul lor!
Josh Duggar este acuzat de posesie de pornografie infantilă
și, dacă e condamnat, primește 20 de ani închisoare și o amendă de 250.000$...
S-a făcut o audiere probatorie
pentru a stabili ce dovezi vor fi aduse la proces.
Procuratura voia să vadă dacă ar putea folosi acuzațiile anterioare
despre Josh care-și molestase surorile.
Desigur, nimeni nu vrea să depună mărturie,
dar eu eram pregătită să depun mărturie împotriva fratelui meu.
Au obținut ceea ce le trebuia de la altcineva,
așa că n-a mai fost nevoie de mine.
Azi, juriul i-a audiat pe foștii prieteni ai familiei Duggar.
Când am depus mărturie, am simțit
că era important să le spun tuturor celor din sală
și tuturor celor care ar putea auzi asta
că Dumnezeu știe că voi spune adevărul.
Și va trebui să stau înaintea Lui într-o zi
pentru ceea ce spun sau nu spun, pentru ceea ce fac și nu fac.
Și așa am făcut. Am zis: „Da, așa să mă ajute Dumnezeu.”
Juriul trebuie să vadă că există un tipar în viața lui Josh,
că el a început devreme
și a reușit să scape de fiecare dată.
Bobye Holt i-a dat în vileag pe toți, pentru că a spus:
„Toți știau, era un secret cunoscut de toți.”
Josh își molestase mai multe surori și ei au ascuns asta.
A fost o mare ușurare când am terminat.
A fost de parcă așteptasem toți acești ani...
- Da. - ... doar ca să putem spune asta.
- Și am fost luați în serios. - Da.
La un moment dat, Jim Bob ți-a zis că ești invidios.
El a răspuns: „Jim Bob,
„nu aș schimba locul cu tine nici pentru un catralion de dolari.”
Bună dimineața, Jim Bob. Ce mai faceți, dle?
Jim Bob, pe care îl vedeți intrând la tribunal,
a depus mărturie despre ce i-a spus fiul său.
La un moment dat, avocata acuzării i-a spus:
„Iată raportul poliției.
„Recunoști lucrurile pe care le-ai declarat acolo?”
Și el a spus că nu-și amintește.
Faptul că a spus că nu-și amintește
despre abuzul fiicelor lui îmi face greață.
A răspuns la toate întrebările cu:
„Nu-mi amintesc. Nu țin minte. A fost demult.”
A mințit, pur și simplu.
Judecătorul s-a supărat pe el
și i-a zis să nu mai vină, dacă are așa memorie proastă.
Din acel moment, s-a zis cu el.
Partea cea mai grea pentru mine
a fost când s-a vorbit iar de lucrurile vechi,
care nu ar fi trebuit să se afle niciodată.
Sper și mă rog
ca asta să nu se mai întâmple niciodată nimănui.
ZIUA A ȘASEA A PROCESULUI LUI JOSH DUGGAR PENTRU POSESIE DE PORNOGRAFIE INFANTILĂ
Cazul este în mâinile juriului și mâine vom afla
ce se va întâmpla mai precis cu Joshua Duggar.
Azi, vedeta emisiunii 19 Kids and Counting, Jim Bob Duggar, și-a anunțat
candidatura pentru Senatul statului Arkansas.
Când am auzit, nu mi-a venit să cred.
Ți-a trimis un mesaj, nu?
Și ți-a trimis site-ul lui, cu pagina de donații.
- Da. - Da.
Vestea candidaturii lui Duggar a venit pe fondul
unei anchete federale împotriva fiului său, pentru pornografie.
Am primit o alertă pe telefon și m-am mirat.
JIM BOB DUGGAR ÎȘI ANUNȚĂ CANDIDATURA PENTRU SENATUL STATULUI ARKANSAS
E o mare obrăznicie să candidezi
când fiul tău e anchetat pentru materiale cu agresiuni sexuale asupra copiilor.
Dar aceasta este esența unui tată fundamentalist.
Duggar a spus azi într-un comunicat de presă
că va candida din cauza „birocraților care nu mai pot fi controlați”.
Am auzit diferite teorii ale conspirației.
Lucruri de genul „Josh nu ar fi anchetat dacă Trump ar fi încă președinte”.
„Judecătorul a fost numit de Obama.”
Se agăța de orice.
Nu cred că el a crezut măcar o clipă că greșește.
„Satana vrea să-ți pună familia la încercare
„și să îți distrugă misionariatul,
„așa că, dacă vei candida, faci lucrarea Domnului.”
Este un sistem controlat de Satana, împotriva căruia trebuie să luptăm.
Această mentalitate provine de la Institut.
Suntem într-un război între culturi.
Vrem să vedem acest război între culturi câștigat de Domnul.
CONFERINȚA IBLP
Jim Bob a pierdut. Dar scopul lor era să aibă o generație
care să pornească un lanț de evenimente pe care generația succesivă să le amplifice,
până când preluăm întreaga lume în numele lui Isus Hristos.
Acesta era scopul lor declarat.
Există întotdeauna un plan mai mare.
- Mișcați-vă! - Da, să trăiți!
În trecut nu te duceai la război
cu o tolbă în care aveai doar una sau două săgeți.
VIDEO PROMOȚIONAL ALERT
Voiai cât mai multe săgeți, ca să tragi în dușman.
Asta trebuie să facem cu copiii noștri.
Să îi îngrijim, să îi creștem și să îi trimitem în lume
ca pe niște săgeți puternice, ca să aibă o influență.
Adevărata poveste din spatele familiei Duggar e mult mai mare.
Joshua Generation...
ALEX HARRIS - AVOCAT, FOST LIDER JOSHUA GENERATION
... e un program ambițios al evanghelismului modern
și aproape nimeni nu a auzit de el.
LIGA DE DISCURSURI ȘI DEZBATERI CREȘTINE NCFCA - VIDEO PROMOȚIONAL
Este un plan multigenerațional pe zeci de ani
de a educa o forță de elită a absolvenților creștini școliți acasă,
pentru a se infiltra la cele mai înalte niveluri ale guvernului.
Mă numesc Alex Harris.
Sunt absolvent al Facultății de Drept Harvard
și am fost asistent juridic
al judecătorului Anthony Kennedy de la Curtea Supremă a SUA.
Anterior, am fost unul dintre liderii mișcării Joshua Generation.
Mulți dintre bărbații cărora le-a venit ideea pentru Joshua Generation
au fost influențați de Gothard.
Au participat la seminare IBLP și au adoptat idealurile Quiverfull.
Gothard a fost șablonul. El s-a băgat peste tot.
Copiii lor trebuiau să fie această forță
care urma să cucerească pentru împărăția Domnului.
Scopul era să-i poziționeze
pe cei mai buni și mai străluciți din mișcarea creștină de homeschooling,
ca să poată căpăta poziții de putere și influență în guvern și în legislativ.
VIDEO PROMOȚIONAL TEENPACT
Scopul era ca absolvenții creștini
să devină senatori ai SUA,
președinți ai SUA
și, cel mai important, judecători la Curtea Supremă a SUA,
pentru a readuce America în poziția sa de drept
ca națiune cu adevărat creștină.
Asta începe în liceu
cu organizații precum TeenPact și Generation Joshua,
care ofereau celor școliți acasă cursuri de educație civică și organizare.
EVE ETTINGER EDUCATOARE ȘI EX-QUIVERFULL
Votați pentru Mike!
Acești voluntari sunt armata lui Huck, adusă aici de Alex și Brett Harris.
Organizau tabere de îndoctrinare și cluburi de dezbateri
în care luau...
... orice afirmație liberală sau atee și o demontau.
Așa ne apărăm credința.
LIGA DE DISCURSURI ȘI DEZBATERI CREȘTINE NCFCA - VIDEO PROMOȚIONAL
Terenul de antrenament pentru câmpul de luptă adevărat
care e lumea întunecată de afară.
Ne duceam mereu la Capitoliu.
Îi cunoșteam pe toți reprezentanții noștri și pe senatori.
Ca să putem spune:
„Asta vrem noi. Vrem să votați așa.”
Eram vocali din punct de vedere politic.
Iei acești copii și îi instruiești, ca să aibă angajament politic...
... și apoi îi trimiți pe holurile Congresului,
la Casa Albă, ca stagiari.
În instituțiile de educație superioară,
în primul rând Colegiul Patrick Henry,
unde eu am putut face tot ceea ce am făcut de atunci.
Absolvenții doctoranzi au devenit secretari de presă la Casa Albă...
COLEGIUL PATRICK HENRY - VIDEO PROMOȚIONAL
... la Senat, Camera Reprezentanților, au ajuns în FBI, în CIA
și în Departamentul Siguranței Naționale.
Funcționari pentru judecătorii Curții Supreme sau în cabinetul lui Trump.
Apar peste tot, dacă îi cauți.
Faceți cunoștință cu Elise Hall!
Are 21 de ani și a câștigat alegerile
pentru Camera Reprezentanților din statul Oklahoma.
Mișcarea voastră de stânga forțează copiii
să fie supuși la expresii radicale ale sexualității.
Cel mai proeminent membru al Joshua Generation
era Madison Cawthorn.
Doamnă vorbitor, un genocid tăcut se petrece fără cunoștința Americii.
Sper că Curtea Supremă va anula decizia Roe contra Wade.
Și a ajuns în Congresul SUA.
Știrile dimineții.
Congresmenul Madison Cawthorn
răspunde noilor acuzații.
Cawthorn era agresiv, misogin și prădător față de femei.
Liderii cei mai proeminenți din această mișcare...
POVEȘTILE FEMEILOR CARE ÎL ACUZĂ PE REP. CAWTHORN DE ABUZURI SEXUALE
... sunt implicați în scandaluri de abuz,
iar comunitățile sunt instruite să treacă peste asta.
Unul dintre copiii Duggar candidează ca reprezentant al statului Arkansas în 2020.
Sunt creștin și voi susține libertățile religioase.
Sunt pro-viață și voi fi avocatul celor nenăscuți.
Printr-o hotărâre șocantă care anulează jumătate de secol de precedente,
cinci judecători au anulat dreptul femeilor americane
de a alege avortul, conform Constituției.
Nu este vorba doar despre adoptarea unei legi,
ci este vorba despre mult mai mult.
Ei se gândesc la generațiile viitoare.
Este un plan pe termen lung.
Sunt încurajați să folosească orice tehnologie este disponibilă
pentru a promova planurile creștine.
Ca familia Duggar. Acum avem și cultura influencerilor.
Influencerii creștini de pe Instagram și TikTok sunt tot mai populari.
Nu, Dumnezeu nu te-a făcut gay.
Un hoț se naște hoț?
Rețelele de socializare par făcute special pentru fundamentalism,
deoarece oferă acestor idei
un public mai larg decât au avut vreodată.
Muzeul Creației!
Iată-l!
Și ei vorbesc cu îndrăzneală și încredere:
„Biblia e adevărată, creația e adevărată.”
Noi credem acest lucru.
Un exemplu excelent este acest canal numit Paul și Morgan.
Dacă sunteți noi pe aici,
noi facem videoclipuri cu sfaturi creștine despre viață, dragoste și relații.
Ne-am întâlnit într-un mod neconvențional.
Adică pentru creștini.
MORGAN OLLIGES - PAUL OLLIGES INFLUENCERI CREȘTINI
Ne-am întâlnit pe Tinder.
Știri de ultimă oră.
Ei imită papagalicește idealurile vechii generații.
CONFERINȚA IBLP
Un domeniu major în care Dumnezeu a lucrat în inima mea a fost în zona supunerii.
Soțul meu mi-a cerut să nu mai port pantaloni,
iar eu am ieșit iar de sub autoritatea lui.
Ei trec mai departe aceste idealuri, le fac să pară grozave și la modă.
Aceeași carte, coperți diferite.
Care este rolul soției?
Rolul soției este să se supună soțului.
Ce cuvânt înfricoșător, „supunere”!
Foarte înfricoșător.
Alegi să te supui.
Noi avem canalul nostru YouTube și împărtășim cuvântul Domnului,
pentru că, dacă putem fi o lumină măcar pentru o persoană dintr-un milion,
Domnul fie lăudat!
Nu puteți fi „ei”, oameni buni! Îmi pare rău.
Alegeți ori una, ori alta.
Pe rețelele de socializare, ceva marginal...
Bărbați travestiți. E dezgustător și șocant!
... poate deveni subiectul principal de discuție.
Unii dintre voi ar putea ajunge în iad,
unde veți fi torturați zi și noapte, pe veci.
Vor s-o prezinte ca pe ceva grozav.
Cele șapte sfaturi ale mele despre cum să vorbești în mod feminin.
Văd creștini din curentul principal care postează Umbrela Autorității.
Tratează-ți soțul ca pe capul familiei și ascultă-l.
Și vreau să-i apuc de umeri și să le spun:
„Nu, a fost făcută de liderul unei secte.”
Femeile creștine trebuie să se îmbrace modest.
Nu ai publica ceva făcut de Charles Manson. Nu face asta!
Domnul vrea să-Și avertizeze copiii.
Satana. Domnul este Păstorul meu.
Cuvântul și adevărul Domnului.
Moralitatea biblică.
Diavolul te prinde când ești singur în camera ta.
Aceasta este Joshua Generation.
Astăzi am onoarea și privilegiul să anunț verdictul „vinovat”
în cazul Statele Unite împotriva lui Josh Duggar.
Nimeni nu e mai presus de lege, iar acest caz demonstrează asta.
JOSH DUGGAR A FOST GĂSIT VINOVAT DE PORNOGRAFIE INFANTILĂ
Amy m-a sunat când a aflat verdictul,
iar eu i-am zis: „Amy, s-a făcut dreptate.”
JOSH DUGGAR, FOSTĂ VEDETĂ TV, PRIMEȘTE 12 ANI ÎNCHISOARE PENTRU PORNOGRAFIE
Am simțit o mare ușurare pentru fete.
Nu vor mai trebui să spună: „Te iert, nu ai făcut nimic rău, e în regulă.”
Nu mai trebuie să dea ochii cu el, știind ce a făcut, fără să fie ascultate.
Și ne-am îmbrățișat.
Am stat îmbrățișați vreo două sau trei minute.
Da.
Pentru că simțeam că se terminase, în sfârșit.
Doriți să spuneți ceva, dle?
Scuzați-mă, aveți vreun comentariu pentru ziua de azi, dle?
Până la acest moment, nu vorbisem cu fratele meu despre asta.
JOSH DUGGAR CONDAMNAT LA 12,5 ANI
El trebuie să-și ceară iertare de la multe persoane.
Tatăl meu controlează multe lucruri în familie.
Relațiile din familie erau deja tulburi.
Am contactat TLC
ca să cer toate contractele în care fusesem implicată.
Părinții mei semnaseră pentru mulți dintre copii
care nu mai erau minori, inclusiv pentru mine.
Am devenit majoră în 2009.
Pe măsură ce copiii deveneau majori,
erau trecuți tot ca minori și nimeni nu a corectat asta.
Totul s-a schimbat în dinamica familiei
și nu în bine.
Suntem excluși din familie.
Ei nu vorbesc cu noi, așa că nu știm ce se întâmplă.
Habar nu avem.
De obicei, aflăm ce se petrece
- ... din revista People... - Din mass-media.
... din revista In Touch sau prin E!
Încerc să mă uit la Jim Bob și la Michelle pe care i-am iubit.
A fost foarte greu, este ca și cum ți-ai pierde un prieten.
Asta o să ne schimbe familia.
A făcut-o deja, în totalitate.
Am un caiet plin de reguli IBLP.
Am scris aceste note în sufragerie,
alături de ceilalți copii, verii mei.
Cine te-a pus să stai cu ei?
Jim Bob, desigur.
„Valori pentru a fi o soție bună.”
Zice așa: „El e șeful tău. Soțul tău e șeful tău.”
Ai fi visat vreodată că, în ziua când împlinești 20 de ani...
„Loialitatea poate fi demonstrată numai la necaz.”
Gândiți-vă la asta.
Gândiți-vă la ceea ce te învață.
Te învață că nu ai nicio cale de ieșire
și că, orice ar face ei,
„loialitatea se va vedea la necaz”.
Cât de oribil e acest lucru?
Fiți loiale lui Dumnezeu, părinților și autorității...
ANNA DUGGAR SOȚIA LUI JOSH
... și fiți dispuse să vă iubiți soțul chiar și atunci când suferiți.
Ai ceva de spus, Anna?
Crezi că e just să ia 12 ani, Anna?
Se spune adesea acest lucru despre Anna Duggar. „De ce nu pleacă?”
Hai să vedem de ce nu poate pleca.
A fost crescută fără educație.
A fost aleasă pentru Joshua Duggar.
Datoria ei e față de el, să îi facă pe plac oricum, oricând,
chiar și când el nu este acolo.
Are o mulțime de copii cu el.
Noi, cei de afară, știm că o asemenea persoană poate găsi resurse.
Ar putea scrie o carte imediat, dar nu știe asta.
Probabil că nu știe adevărul despre situația ei.
Josh a fost prima mea iubire, el e singurul pentru mine.
Singura mea speranță era să mă agăț de credința mea,
deoarece, când am primit această lovitură,
m-am rugat Domnului să mă ajute.
„Ajută-mă să știu cum să reacționez la toate astea.”
Tinerii idealiști
se pot încurca în asemenea lucruri mereu, știu din experiență proprie.
Iat-o pe Tia care spală iar vasele!
În fundamentalism, suferința înseamnă sfințenie.
Eu credeam ceea ce se spunea: „Dacă ești prea fericit, ceva e în neregulă.”
În octombrie 2007,
soțul meu m-a urmărit prin casă timp de patru ore, cu un butuc,
jurându-se că mă omoară în bătaie.
Apoi, din senin, a spus: „Plec.”
Am auzit o voce în cap, care mi-a zis: „Fugi imediat!”
Am luat copiii și i-am urcat în mașină.
El se dusese la biroul lui ca să-și ia arma.
Dacă aș fi rămas acasă, am fi murit.
Am scăpat ca prin urechile acului.
Așa că n-o să spun niciodată că e ușor.
Mie și multor altor supraviețuitoare,
procesul lui Josh ne-a dat multă speranță.
Sper că vor da socoteală.
CINCI FEMEI DAU ÎN JUDECATĂ IBLP CARE ARE LEGĂTURI CU FAMILIA DUGGAR
Un grup de femei a dat în judecată IBLP
și, puțin mai târziu, l-au adăugat și pe Gothard în acel proces.
JOSH PEASE PASTOR, JURNALIST
10 FEMEI ÎL ACUZĂ PE ȘEFUL MISIUNII DE ȘCOLARIZARE ACASĂ PENTRU ABUZURI SEXUALE
Ele îl acuză pe Gothard că le-a hărțuit și le-a abuzat sexual.
ESTE ACELAȘI INSTITUT CARE L-A TRATAT PE JOSH DUGGAR CÂND ERA ADOLESCENT.
MAI MULTE FEMEI ÎL ACUZĂ PE GURUL ȘCOLARIZĂRII ACASĂ DE HĂRȚUIRE SEXUALĂ
Ca organizație, IBLP a știut și s-a făcut că nu vede.
ASCUNDEREA ACUZAȚIILOR DE HĂRȚUIRE ȘI ABUZ SEXUAL
Eram conștientă că există un proces împotriva lui Bill Gothard.
Știam despre el dinainte să devină public,
fiindcă fusesem rugată să fiu parte.
Și am refuzat, pentru că eram îngrozită.
În acel moment simțeam că sunt în pericol.
Așa că m-am alăturat procesului ca Necunoscuta numărul trei.
NECUNOSCUTA III
Când te alături unui proces, este o reamintire constantă...
A TREIA RECLAMAȚIE MODIFICATĂ
... a lucrurilor celor mai oribile din viața ta, pe care le povestești mereu.
BILL GOTHARD ACUZAT DE CONTACT FIZIC ȘI SEXUAL NEDORIT
Dacă hotărăști să continui cu un proces...
SUFERINȚE EMOȚIONALE GRAVE
... e important să înțelegi cât de mare va fi
povara emoțională pe care ți-o asumi.
Sincer, prețul a fost prea mare.
Unul dintre factori a fost termenul de prescripție.
O VICTORIE IMPORTANTĂ: CONSPIRAȚIA A FOST EXPUSĂ, S-A RENUNȚAT LA PROCES!
Procesul a fost respins.
Știam că organizația era foarte mare.
Știam că au mulți bani.
Mi-am zis: „Nu se poate!”
E o situație gen David și Goliat.
Gothard avea mulți bani și resurse.
Așa că a intentat un contraproces împotriva reclamanților inițiali.
Ne-a cerut să-i plătim aproximativ 18.000 fiecare.
TRIBUNAL
Și acum reclamantele deveniseră acuzate.
Eu și prietena mea, Amy, am auzit că va fi o audiere la Chicago.
I-am zis lui Amy: „Trebuie să mergem.”
Aici miza era ca victimele să se simtă recunoscute
și auzite.
După mine, nu e o rezolvare nici măcar superficială
a ceea ce li se datorează,
atât lor, cât și nouă.
Au fost sute de mii de copii crescuți cu programul ATI,
cu aceste învățături.
John Cornish, unul dintre cofondatorii site-ului Recovering Grace,
mi-a dat numărul de telefon al lui Bill Gothard.
Așa că mi-am zis:
„Tot suntem la Chicago, hai să mergem la el acasă!”
Bill Gothard mi-a influențat viața chiar și ca adult.
Bill Gothard obișnuia să vorbească unor stadioane pline, săptămânal,
iar acum stă singur în casa lui.
Acest personaj asemănător cu Peter Pan
locuiește în casa în care a trăit toată viața.
Ne aștepta la ușa din față, la costum și cravată.
Își aranjase părul.
Toată sufrageria era plină de cutii
cu exemplare din cele 37 de cărți scrise și publicate de el pe cont propriu.
Ne-am așezat și a spus că vrea să se roage pentru mine.
S-a uitat în jos și a închis ochii,
și eu m-am uitat în jos și am închis ochii,
apoi mi-am zis: „De ce mă mai prefac?”
Așa că mi-am deschis ochii și am văzut
că se uita la mine. Avea ochii deschiși.
Parcă m-aș fi uitat în ochii diavolului.
În acel moment, totul a căpătat un sens.
Cuvântul Lui, principiile Lui.
Asta a realizat Domnul prin viața mea.
Despre înțelepciune. Și voia Domnului...
Dragostea Domnului. Viziunea a ceea ce puteți face...
Fusese doar un om, în tot timpul acesta.
TRIBUNAL
Când am depus mărturie la tribunal, în fața lui,
m-am uitat în ochii lui.
Îmi recăpătasem puterea.
Îmi recăpătasem vocea.
SALA DE TRIBUNAL 11D
După o zi întreagă de audieri, judecătorul a respins cererile lui Gothard.
A considerat că mărturiile noastre sunt credibile.
Și am ieșit victorioase din sala de judecată.
- Mamă! - Ce e?
Dacă te duci pe site-ul ATI,
ai să vezi că scrie că ATI a fost un program de homeschooling
din 1984 până în 2021.
În acest moment, ATI nu mai „există”.
Ei doar vând Cărticelele înțelepciunii
ca studiu biblic, pentru oricine vrea să le cumpere.
Broșurile pe care am fost obligați să le folosim
sunt acum reduse
la un studiu biblic nenorocit.
O iau ca pe o victorie, pentru că îmi imaginez că sunt speriați.
Dar IBLP încă mai există.
Acum aud despre asta prima oară, la fel ca alți supraviețuitor de la ATI.
Sunt lucruri pe care Bill Gothard ni le-a furat,
pe care nu le putem recupera, de exemplu, copilăria.
Și sunt mulți care au crescut
în cadrul acestui program de homeschooling care ne neglija
și acum nu se descurcă din punct de vedere financiar.
Când crești într-un sistem de credințe atât de strict,
cred că impulsul natural este să te răzvrătești.
Eu mi-am respins atât de mult modul în care am fost crescută,
încât am ajuns să mă simt golită la interior.
Am citit Povestea slujitoarei în facultate.
MARGARET ATWOOD POVESTEA SLUJITOAREI
Mi-am zis: „Ia te uită, asta e viața mea!”
În acea perioadă, între mine și tatăl meu
se dădea o luptă pentru putere,
nu era clar dacă mă considera adultă sau nu,
sau dacă eram complet sub autoritatea lui.
Asta a creat în mine o necesitate urgentă
de a începe să înțeleg cum naiba am fost crescută.
Ne-am căsătorit în 2005, iar în 2012 au început problemele.
Am avut multe probleme de sănătate după ce l-am născut pe fiul nostru.
Problemele medicale se înmulțeau.
Am făcut atacuri cerebrale, m-am simțit rău,
și apoi, fără știrea mea, fiindcă mă concentram să supraviețuiesc...
Eu am... Am renunțat. Am cedat.
Am început să beau.
Și ne-am despărțit.
Pentru o vreme am fost mamă singură.
Iar el a avut mult...
Am avut mult timp să beau.
În această sectă, se tem ba că vor ajunge rău copiii,
că se vor droga sau vor ajunge la închisoare...
Și tot am ajuns la închisoare!
Când aveam 20 de ani,
am început să fur din magazine.
Nu știam de ce o fac, nu aveam nevoie de nimic.
Am fost la închisoare de mai multe ori.
Odată am stat o săptămână.
Am căutat un program de recuperare.
Primul lucru pe care m-au pus să-l fac în programul lor în 12 pași
a fost să vorbesc despre copilăria mea,
lucru pe care nu-l făcusem niciodată.
Odată, când eram la lucru,
am avut o senzație copleșitoare de panică.
Așa că m-am dus la un terapeut.
Am petrecut trei ședințe întregi cu:
„Hai să vorbim despre cum ai fost crescut. Cum a fost?”
Mi-a zis: „Prezinți aceleași simptome
„ca persoanele crescute în grupuri religioase care le controlează strict.”
Mi-a zis: „Sincer, trebuie să te gândești
„să treci dincolo de ceea ce ai fost învățat, să te duci la alte biserici.”
Lăsați mâna jos dacă ați hotărât să faceți primul videoclip despre
cum au intrat părinții într-o sectă când aveați 12 ani.
Deconstrucția înseamnă să hotărăști singur dacă ceea ce ai fost învățat
reprezintă adevărul în care crezi
și, dacă nu e așa, cum arată adevărul, după tine.
Oare chiar crezi în Dumnezeu?
Bună, sunt Heather și am fost crescută într-o sectă.
Deconstrucția este un proces obositor.
Toate lucrurile în care crezi au fost întoarse cu susul în jos,
iar acum crezi în lucruri complet noi.
AȘ FI PUTUT FI O SOȚIE DUGGAR: AM CRESCUT ÎN ACEEAȘI BISERICĂ,
IAR SCANDALUL CU ABUZURILE NU MĂ ȘOCHEAZĂ
Să devin persoana care vreau să fiu...
DE BROOKE ARNOLD
... e un mare pas în „deconstrucția” mea.
Am făcut pe cont propriu facultatea și apoi doctoratul.
Mi-am zis: „Ia uitați-vă de câtă educație pot să am parte!”
Am păcătuit împotriva Domnului și nu mă pot mântui singură.
M-am schimbat, cu siguranță.
Jinge vorbește despre frica în care am crescut.
Noi urmam un dascăl care se numea Bill Gothard.
Emisiunea a determinat multe persoane
să caute învățăturile lui Bill Gothard de la IBLP.
Acum se corectează, revin și spun:
„Nu urmați aceste învățături, sunt foarte dăunătoare.”
Când vezi cât de schimbată este Jill, e o diferență de la cer la pământ.
Și sunt foarte mândră de ea.
Dacă erai în ATI sau în IBLP, din păcate,
adesea treceai prin lucruri oribile,
pentru că doar după așa ceva ai risca totul
ca să scapi dintr-o asemenea situație.
În cele din urmă, începi să hotărăști singur.
Eu mi-am făcut un piercing în nas.
Și așa, bucată cu bucată, încetul cu încetul,
faci ce trebuie ca să supraviețuiești.
Când vorbești deschis, e ultimul pas
în deconstrucția ideologiei lui Gothard.
Noi am trăit așa ceva. Ei ne-au obligat să trăim asta.
Și avem multe de spus.
Vocea aceea mică din capul tău care spune: „Acest lucru e greșit.”
Așa este. Să nu o pierdeți!
Ești demn de încredere și poți crede ceea ce spui.
Orice ar fi, Dumnezeu te iubește.
Unei tinere blocate în acea lume, îi spun
că nu trebuie să îți asumi rușinea
pentru ceea ce îți pun ei în cârcă.
Uneori mă trezesc că-mi spun: „Asta e viața mea, eu am făcut-o!
„Eu am făcut asta pentru mine și nimeni nu mi-a spus că pot sau nu pot.”
Oameni buni...
Îmi pare rău, e greu.
La naiba.
Ciudat, la lucrurile la care credeam c-o să plâng, n-am plâns.
Iar la cele la care credeam că nu-s probleme, m-am emoționat.
În fine. Bine. Scuze!
Când pleci și ești pe cont propriu
și te zbați ca un pește pe uscat...
sunt oameni care o să te susțină. Universul o să te susțină.
Cei dintre noi care au suferit și au fost abuzați
au văzut cum lumea glorifică așa ceva la televizor,
dar poveștile noastre nu sunt spuse.
Cred cu tărie că victimele trebuie să fie protejate întotdeauna.
Victimele trebuie să fie îngrijite întotdeauna.
Se vorbește despre tine, despre povestea ta, așa că-ți spui:
„Aș vrea să pot hotărî eu în ce mod e prezentată.”
Am avut mereu această putere asupra celor care ne-au făcut rău.
Se pare că,
deși au încercat din răsputeri să ne controleze,
în final tot de noi se temeau cel mai mult,
și tot ce trebuia să facem era să vorbim.
Am hotărât să-mi folosesc contul de TikTok...
Tânără mamă Quiverfull...
Am crescut în aceeași sectă ca ei.
Am fost crescută în această sectă.
Doar una din mii și mii.
BILL GOTHARD A REFUZAT SĂ COMENTEZE PENTRU ACEST SERIAL.
EL A NEGAT ANTERIOR ACUZAȚIILE DE HĂRȚUIRE SEXUALĂ
ȘI DE AGRESIUNE SEXUALĂ CARE I-AU FOST ADUSE.
JIM BOB ȘI MICHELLE DUGGAR AU DECLARAT,
PRIN REPREZENTANTUL LOR, CHAD GALLAGHER,
CĂ „ÎI IUBESC ENORM PE TOȚI COPIII LOR ȘI DORESC DOAR
„CA FIECARE SĂ-ȘI TRĂIASCĂ DIN PLIN VIAȚA DATĂ DE LA DUMNEZEU”.
ÎN AFARĂ DE ASTA, AU REFUZAT SĂ COMENTEZE PENTRU ACEST SERIAL.
Subtitrarea: Anca Irina Dumitru
Redactor Ligia Ramona Curt
Downloaded from MoviesMod.org | Visit & Support